INTELLIGENCE INFO 


ISSN 2821 - 8159, ISSN — L 2821 — 8159, Volumul 1, Numărul 1, Septembrie 2022 


Cazul „spionului” Hermann von Ritgen 


Sorin Aparaschivei 


Pentru a cita acest articol: Aparaschivei, Sorin (2022), Cazul „spionului” Hermann von Ritgen, 


Intelligence Info, 1:1, 50-60, https://www.intelligenceinfo.org/cazul-spionului-hermann-von- 


riteen/ 


Publicat online: 13.08.2022 


ABONARE 


O 2022 Sorin Aparaschivei. Responsabilitatea conținutului, interpretărilor și opiniilor exprimate 


revine exclusiv autorilor. 


REVISTA INTELLIGENCE INFO 


Cazul „spionului” Hermann von Ritgen 


Sorin Aparaschivei 


Rezumat 


Se pare că Hermann Paul Arno von Ritgen a fost unul dintre cei mai de seamă spioni pe 
care British Intelligence Service i-a avut în cadrul Legaţiei germane la Bucureşti în timpul celui 


de Al Doilea Război Mondial. 


Cuvinte cheie: spion, Hermann von Ritgen 


INTELLIGENCE INFO, Volumul 1, Numărul 1, Septembrie 2022, pp. 50-60 

ISSN 2821 - 8159, ISSN — L 2821 - 8159 

URL: https://www.intelligenceinfo.org/cazul-spionului-hermann-von-riteen/ 

O 2022 Sorin Aparaschivei. Responsabilitatea conţinutului, interpretărilor şi opiniilor exprimate 
revine exclusiv autorilor. 


CAZUL „SPIONULUI” HERMANN VON RITGEN 


Se pare că Hermann Paul Arno von Ritgen a fost unul dintre cei mai de seamă spioni pe 
care British Intelligence Service i-a avut în cadrul Legaţiei germane la Bucureşti în timpul celui de 
Al Doilea Război Mondial. 

Născut la 2 august 1895, la Wetzlar, un mic oraș din Hesse, Hermann von Ritgen a studiat 
dreptul şi a luat parte la Primul Război Mondial. În mai 1922 şi-a început cariera de „jurnalist” la 
Departamentul Presei din MAE al Germaniei, apoi a fost trimis ca ataşat de presă la Istanbul!. 

De aici, de pe malul Bosforului, semnala Serviciul „S"(ecret) al Armatei Române, sub 
acoperirea de „reprezentant de presă şi administrator al unui ziar german local”, Hermann von 
Ritgen începe din anul 1927 să aibă un interes aparte pentru țara noastră, interesându-se în special 
de „chestiunile confidenţiale care se petrec în culisele politicii din România”. Asemenea rapoarte 
asupra ţării noastre, von Ritgen le solicita și „ziaristului” german dr. Hans Meissel, pentru care îl 
plătea foarte bine. Hermann von Ritgen îi solicita lui Meissel să-i trimită bilunar numai „rapoarte 
confidenţiale după stările din România, nu aşa cum sunt ele prezentate de Guvern, ci doar cu 


chestiunile care se petrec în culise”? 


. Trebuie spus că Hans Meissel era un cunoscut al Siguranţei 
române, acesta sosise în România în anul 1924, unde se căsătorise cu Irina Gherman, originară din 
Iţcani, Bucovina. 

De la Istanbul, Hermann von Ritgen culegea informaţii și de pe spaţiul polonez, el aflându- 
se în legături informative şi cu contele polonez Poninski și cu d-ra Ott din Cracovia. 

Un alt „ziarist” plasat la Bucureşti şi plătit bine de către Hermann von Ritgen era Karl Gyr, 
elveţian, născut la Lucerna în anul 1890. Karl Gyr se stabilise în ţara noastră încă din anul 1924 şi 
era interesat de informaţii confidențiale din domeniul politic, în special de guvernele şi partidele 
locale care urmau să succeadă la putere. Serviciul „S” arăta că Karl Gyr era un cunoscut 
colaborator al Siguranţei române, având legături suspecte cu cpt. Pivnik Efrem (funcţionar la 
Biroul de presă al Legaţiei Germaniei la București) şi dr. Dan Riegler. 

În anul 1936, Centrala spionajului de la Berlin l-a mutat pe Hermann von Ritgen la Legația 


Germaniei de la Bucureşti în funcția de „atașat de presă”, acoperire sub care conducea şi Serviciul 


de informaţii al Legaţiei, calitate în care acesta s-a subordonat și 1-a informat direct atât pe Wilhelm 


! Heidi J.S. Tworek, News from Germany, The Competition to Control World Communications, 1900-1945, 
Harvard University Press, London, 2019, p. 127. 


2 ASRI (Arhiva Serviciului Român de Informaţii), D (documentar), 8171, vol. 2, f. 39-80. 

Fabricius, ministrul Germaniei la București, şi apoi pe succesorul acestuia, Manfred von Killinger, 
cât şi centrala germană a Ministerului Afacerilor Externe (pe ministrul Joachim von Ribbentrop). 
S-a mai aflat că Hermann von Ritgen avea un frate care era directorul agenţiei de presă DNB din 
Berlin. 

În anul 1938, Hermann von Ritgen a fost mutat pentru o perioadă de câteva luni la Legația 
Germaniei din Cairo, de unde în anul 1939 a revenit în România. 

Contraspionajul român a semnalat că o altă sarcină a lui Hermann von Ritgen era strângerea 
de informaţii necesare întocmirii fișelor personale referitoare la oameni politici şi militari români, 
sens în care „diplomatul” german plătea „subvenţii” unor ziariști români, unul dintre ei fund Mihail 
Daneș, fost la Porunca Vremii, apoi la Tribuna Tineretului. 

În mai 1937, Direcţia Generală a Poliţiei și Siguranţei a raportat că Hermann von Ritgen i- 
a cerut lui Fabricius, ministrul Germaniei la Bucureşti, să-i adauge la lista noilor beneficiari ai 
„fondurilor germane” pe: C. Micioara, Raul Crăciun, N. Bogdan (ziarişti) şi pe Florin Becescu. 
Însă acesta din urmă lucra la Secţia Contrainformaţii/Contraspionaj a Serviciului „S” (condus de 
Mihail Moruzov), sub acoperirea de „publicist” - conspirativ „Georgescu”, ceea ce indică faptul 
că Serviciul Secret al Armatei Române reuşise să penetreze rețeaua informativă aflată sub 
coordonarea lui Hermann von Ritgen. 

Istoricul britanic Keith Jeffery, în lucrarea sa dedicată istoriei MI6, scrie că agentul britanic 
din Balcani, Archie Gibson, a raportat în februarie 1940 şefilor săi de la Londra că a reuşit să aibă 
contacte promițătoare cu Hermann von Ritgen, consilierul de presă al Legației Germaniei la 
Bucureşti. Dar că David Footman, unul din superiorii lui Archie Gibson de la MI6, era de părere 
că un astfel de contact în timp de război între reprezentanţii britanici ai Secret Intelligence Service 
şi un membru din legația germană era o problemă foarte delicată, „ce poate însemna fie o lovitură 
excepţională, fie o prăbuşire de primă clasă”. În final, Keith Jeffery lasă să se înțeleagă că Gibson 
ar fi primit recomandarea să rupă relaţiile cu Ritgen;. 

Totuşi, documentele noastre de arhivă nu confirmă „abandonarea” lui Ritgen de către 
spionajul britanic, ci alimentează ipoteza că Hermann von Ritgen a fost recrutat de Intelligence 


Service! 


3 Keith Jeftery, MI6: The History of the Secret Intelligence Service, 1909-1949, Ed. Bloomsbury, 2010, 
London, p. 413. 

Horia Sima mărturisea că prima dată l-a întâlnit pe Hermann von Ritgen la 30 iunie 1940. 
Sima a rămas uimit de impresia pe care o făcea germanul, era deosebit de înalt, o figură atletică, 
cu o voce plăcută, distins în maniere şi cu o inteligență cu mult superioară celorlalți membri ai 
Legaţiei Germaniei la București. Înţelegea foarte repede miezul unei probleme şi putea discuta 
uşor pe marginea ei?. 

La 3 octombrie 1940, Direcţia Siguranţei semnala următoarele: „Conducătorii Legaţiei 
italiene din Bucureşti dețin informaţia că atașatul de legaţie Hermann von Ritgen a fost numit şef 
al Serviciului Special de Informaţii Politice de pe lângă Legația germană, având camuflate sub 
jurisdicţia sa 11 birouri de informaţii”. 

Corpul Detectivilor raporta la 14 noiembrie 1940 că „în cercurile Legaţiei germane se 
afirmă că Hermann von Ritgen a primit din partea conducătorilor săi misiunea de a trata cu 
conducerea PCR, prin intermediul Legaţiei URSS, sistarea propagandei comuniste antigermane”€ 
(urmare a Pactului Ribbentrop-Molotov, n.n.). 

În martie 1941, Corpul Detectivilor atrăgea atenţia că Hermann von Ritgen urmărea 
îndeaproape activitatea generalilor români, în special a celor cunoscuţi că nutreau sentimente 
filocarliste” (ex-Regele Carol al Il-a se afla atunci în SUA pentru a conduce „rezistența 
românească” din exil). Se mai preciza că Hermann von Ritgen era cunoscut ca fiind șeful Biroului 
de Informaţii al Legaţiei Germaniei, având în acest scop 9 birouri de informaţii în Capitală, fiind 
şi omul de legătură dintre Legația germană şi Serviciul Special de Informaţii din România (lucra 
direct cu It.-col. Alexandru Proca — şeful Secţiei de Contrasabotaj din SSI/fostul Serviciu „S”, 
n.n... 

De asemenea, Corpul Detectivilor urmărea cu atenţie implicarea lui von Ritgen în comerțul 
clandestin cu unele „elemente din comunitatea evreiască”. Astfel, „diplomatul” german era 


semnalat că „desfăşoară şi o serie de afaceri comerciale în interesul Legaţiei sau al unor persoane 


importante din Reich. EI este ajutat în afacerile sale extra-informative de către Maximilian (Max) 


“Horia Sima, Sfârșitul unei domnii sângeroase, Madrid, 1977; disponibil pe: 
www.femanu.ro/cărţi/327/capitol_79/23. 


5 ASRI, D, Dosar 3714, f. 36. 
$ Ibidem, £. 37. 


7 Ibidem, £. 40. 


REVISTA INTELLIGENCE INFO 


Obler, consilier tehnic al Legaţiei pentru propagandă şi director la Avia-Film. Prin intermediul lui 
Obler, von Ritgen cumpără devize străine, la orice preţuri, acțiuni care sunt cedate grupărilor de 
industriaşi germani din România, cu care Obler se află în bune relaţii. Ritgen este ajutat şi de: 
funcţionarul Kraft de la Legația Germaniei, Wilhelm Goldschmidt şi Hardenberg, ajutorul său. 
Von Ritgen a adunat în biroul său un grup de evrei, cărora le-a spus: Voi nu puteți face astăzi 
afaceri în România decât cu germanii şi de aceea este bine să vă gândiţi că numai cu ei puteți să 
realizaţi ceva. La discuţie a asistat şi Rasmuss — atașatul comercial al Legaţiei Germane”5. Însă, 
ulterior, contraspionajul român l-a arestat pe Max Obler sub acuzaţia că era agent al Intelligence 
Service (britanic). 

În septembrie 1941, Președinția Consiliului de Miniștri a României (prin gl. Georgescu) 
era informată că cercurile germane din ţara noastră apropiate lui Hermann von Ritgen afirmau că 
Intelligence Service şi agenţii Serviciului Secret American (OSS, n.n.) au pus la cale suprimarea 
lui Manfred von Killinger, ministrul Germaniei la Bucureşti (şi şeful Serviciului secret german 
pentru SE Europei). Dar rezidența la Bucureşti a Abwehr (SIAG — Serviciul de informaţii al armatei 
germane) a aflat la timp de acest complot şi a luat măsurile necesare. Însă SIAG atrăgea atenţia 
Preşedinției Consiliului de Miniștri din România că „indiferent de măsurile luate de Serviciul 
Secret German vă rugăm să binevoiţi a dispune propria anchetă”! (probabil că era vorba de o 
acțiune aliată menită să consolideze acoperirea lui von Ritgen în cadrul Legaţiei germane la 
Bucureşti, n.n.). 

În iulie 1942, SSI din România a raportat că Hermann von Ritgen l-a delegat pe Iulius 
Altman Althaussen cu conducerea Serviciului german de informaţii economice din Bucureşti, 
acesta fiind „omul de încredere” al lui Karl Clodius!!, pe atunci subsecretar de stat în MAE al 
Germaniei. De asemenea, Hermann von Ritgen era semnalat că „angaja” în Serviciul de Informaţii 
german diferiți poliţişti români, printre ei: comisarul Reinhardt, de la Poliţia de Siguranţă a 


Prefecturii Poliţiei Capitalei; agentul Gh. Moraru, de la Brigada I, Poliția de Siguranţă a Prefecturii 


3 Ibidem, £. 42. 

i Robert Bishop, Report on  X-2 Activities in Bucharest, disponibil pe: 
https://www.cia.gov/library/readingroom/docs/BISHOP%W2C%20ROBERT_0101.pdf. 

10 ASRI, D, Dosar 3714, f. 46-47. 


!! Ibidem, £. 48. 

Poliţiei Capitalei; agentul Petre Stamatopul (zis Bob), de la Direcţia Generală a Poliţiilor; precum 
şi diverși ziariști etc.!? 

Traian Borcescu, şeful Secţiei Contrainformații din SSI, observând „nevoile” informative 
tot mai mari ale serviciilor de informaţii conduse de Hermann von Ritgen, a luat măsuri și i-a plasat 
în cercul lui von Ritgen şi pe „ziariştii” Dumitru Cucu, Ştefan Ionescu, Stelian Popescu şi Pamfil 
Șeicaru. lar Legația germană era aşa de mulțumită de „informaţiile” furnizate de către cei 
menționați, încât le acorda și subvenţii. Ulterior a fost atras la „colaborare” şi Nichifor Crainic, 
pentru care von Ritgen a intervenit să i se traducă în limba germană o carte, dându-i şi un 
„onorariu” foarte mare. La Legația germană von Ritgen îi invita şi pe dr. Dănulescu; pe Soltz, care 
intermedia vânzări de autorizații pentru Legaţie; lonel Perlea, fost director al Operei Române; şi 
prof. C-tin Giurescu, care devenise şi „invitatul permanent” al lui Fabricius. 

În iulie 1942, Karl Gyr, vechi colaborator al lui von Ritgen în România, era semnalat drept 
„corespondentul” la Bucureşti al „Schweizerische Depeschen Agentur” din Berna, acoperire sub 
care acesta se deplasa frecvent la Sofia cu sarcina de a „supraveghea” rezidența locală a British 
Intelligence Service. În România, Karl Gyr culegea informaţii prin: Berenstein — procurist la Banca 
de Credit Român din Bucureşti; von Witzleben — director la Societatea Bancară din str. Lipscani; 
M. Bachmann și Alfred Bachmann — comercianți din str. Batiştei; dr. Enzer — avocat; lohanu 
Schwartz şi Meinl — de la firma „Prudvimex”; Max Obler şi fratele său Bubi Obler — firma „Avia- 
film”; ziaristul Artene (fost Hafner) — de la ziarul Lupta şi Adevărul; avocat dr. Vidor; şi studentul 
Witner!5. 

Un alt suspect aflat în legături „comerciale” şi informative cu Hermann von Ritgen era 
Mathias Grunberg („„Willman”), născut la 28 august 1884, la Moineşti, jud. Bacău. Contraspionajul 
român îl cunoștea pe acesta ca fiind „filoenglez”, lucrând ca inginer şi apoi director la societatea 
de asigurări „Sun Insurance” (cu capital englez), societate care pe timpul războiului și-a schimbat 
denumirea fuzionând cu societatea „Vatra Dornei”. Cea din urmă era condusă de Imperio 
Matheescu, despre care știm că după 23 august 1944 a devenit „angajatul” Misiunii Militare 
Americane în România, având ca adjunct pe Petru Mizunka, polonez filoenglez din Bucovina - 


considerat șeful Serviciului Secret polonez în România. 


12 Ibidem, £. 49. 


15 Ibidem, f. 2. 


REVISTA INTELLIGENCE INFO 


Așadar, „informatorul” germanilor Mathias Grunberg era strâns legat de o serie de 
colaboratori ai Intelligence Service. În august 1941, Grunberg a intervenit la Hermann von Ritgen 
pentru ca în schimbul unor comisioane să emită permise pentru scutirea de muncă a unor membri 
ai Comitetului mișcării evreieşti şi chiar intermedierea plecării unora din România. 

Organele române raportau că von Ritgen i-a cerut lui Mathias Grunberg să-l treacă pe lista 
evreilor scutiți de muncă şi pe Jean Manolovici, despre care Siguranța română şi rezidența Gestapo 
la Bucureşti aveau date că era agent al Intelligence Service. Pentru a-şi masca „interesul” pentru 
Manolovici, von Ritgen i-a argumentat lui Grunberg că solicitarea sa era şi dorința ministrului 
german von Killinger. 

Apoi, la 17 iunie 1944, stupoare! Corpul Detectivilor a raportat: „Colonelul Hermann von 
Ritgen, şeful Serviciului de informaţii politice de la Legația Germaniei, a fost rechemat definitiv 
în Germania, sâmbătă, 10 iunie 1944, în urma unui raport depus de di Gustav Richter, „atașatul 
politic” al Germaniei şi reprezentantul lui Heinrich Himmler în România pentru problemele 
evreieşti. În locul său a rămas consilierul Rd [col. Erich Rodler, conspirativ Erich Hass, n.n.], 
prim-secretar al ministrului Manfred von Killinger. Ritgen a fost dus în Germania la data de 21 
iunie 194414. 

Corpul Detectivilor a mai aflat că în ziua de 20 iunie 1944 s-au prezentat la Legația 
Germaniei din București doi funcționari superiori de la PREZIDIUM BERLINER CRIMINAL 
POLIZEI, cu un mandat de aducere la Berlin, sub pază sigură, a dlui consilier Hermann von 
Ritgen!5. 

„Din cercurile Legaţiei Elveţiei la Bucureşti”, Corpul Detectivilor raporta: „Suntem 
informați că dl colonel Hermann von Ritgen, şef al Serviciului de Informaţii din Legația 
Germaniei, era în realitate cel care conducea lucrările Serviciilor de Informaţii germane din 
estul Europei [şeful Gestapo din SE Europei, răspundea de problema evreiască din această parte 
a Europei, n.n.]. Hermann von Ritgen a fost pus sub observație de mai mult de un an de zile, 
misiune cu care a fost însărcinat Gustav von Richter, ataşat de poliţie, care a reuşit să adune dovezi 


că Hermann von Ritgen era creaţia lui Rudolf Hess [fugit în Anglia, n.n.] şi că avea legături cu 


14 Ibidem, £. 50. 


15 Ibidem, f. 51. 

acesta. Însă Legația germană a lansat zvonul că von Ritgen ar fi fost amestecat în nişte afaceri 
comerciale cu evreii, pentru a nu produce impresie rea arestarea și transportarea lui în Germania”!€. 

Potrivit unei note a SSI (din 20 ianuarie 1949), Gustav Richter - cel care l-a denunțat 
Berlinului pe Hermann von Ritgen — la rândul său ar fi fost recrutat de Traian Borcescu, şeful 


I!”. La momentul denunţului, iunie 1944, Gustav Richter ocupa funcţia 


Secției Contrainformaţii SS 
de ataşat de poliție SS şi asigura protecția contrainformativă a membrilor Legaţiei germane la 


București. 


Câteva date privind membrii familiei lui Hermann von Ritgen 


În anul 1936, Hermann von Ritgen s-a căsătorit cu Ursula, fostă Ehrenberg, născută la 22 
septembrie 1913 la Halle, Germania. Numita avea 8 clase de liceu, vorbea limbile germană, 
franceză, engleză şi puțin limba română. Din căsătoria cu Ritgen au rezultat doi copii, Barbara, 
născută în anul 1941, și Cristina, născută în anul 1943, amândouă născute în Bucureşti şi botezate 
de Mihai Antonescu! 

Un secret bine ascuns de Hermann von Ritgen față de Gestapo era că Ursula era evreică. 
Conform organelor speciale române, Ursula era și ea implicată în acţiuni cu caracter informativ, 
fuind suspecte şi călătoriile sale făcute la Sofia și Budapesta în anii 1942-1943, „nu se ştie scopul”. 
Existau şi niște fotocopii, după câteva scrisori interceptate de către organele speciale române, din 
1939. 

Pe de altă parte, o notă informativă din 20 mai 1940 arăta că în acea perioadă Ursula 
părăsise căminul conjugal pentru un anume avocat Mihăiescu. Pentru a evita un scandal public, 
Ursula s-a internat provizoriu la Sanatoriul Elias, pretextând că-i bolnavă. Existau voci care 
afirmau că „infidelitatea” Ursulei era de fapt răzbunarea pe infidelitatea lui Hermann. Căci unii 
apropiați ai cuplului ştiau că Hermann von Ritgen avea o relaţie sentimentală cu Melita 
Ştefanovici, sora lui Ștefanovici de la Opera Română. Melita era soţia unui impresar de artiști, ava 
origini arabe, era frumoasă și abilă. SSI român bănuia că Hermann von Ritgen o folosea pe Melita 


şi în scop informativ, trimițând-o la Berlin în primăvara anului 1939 pentru a face spionaj pentru 


16 Ibidem, f. 52. 


17 Idem, Dosar nr. 25374, vol. 13, f. 49. 

Gestapo în rândul comunităţii arabe din Germania. Suspect era că tatăl Melitei era cunoscut ca 
fund un fruntaş al „mişcării arabe”, fiind utilizat și de Intelligence Service. 

După chemarea subită la Berlin a lui Hermann von Ritgen, s-a zvonit la București că acesta 
a fost executat acolo pentru trădare în favoarea englezilor. La rândul ei, după 23 august 1944 
Ursula risca să fie arestată și deportată în URSS de către noile autorități. De situaţie a profitat 
Traian Borcescu care, la recomandarea lt.-col. Florin Becescu, fostul şef al Secţiei de 
Contraspionaj a SSI, a recrutat-o pe Ursula, care a acceptat să devină informatoare în schimbul 
protecţiei oferite de SSI!£. 

Însă Ursula von Ritgen contraatacă şi apelează în secret la ajutorul lui Hans Holger 
Dithmer, cetăţean danez, o mai veche cunoştinţă a sa. Acesta, născut la 2 decembrie 1890, la Galaţi, 
fiu al lui Hans şi Eba, descindea dintr-o familie respectabilă. Tatăl său a îndeplinit funcția de 
Consul General al Danemarcei în România timp de 40 de ani. Venise în România pentru a face 
agricultură pe moşia Eforia — Chirnogi (Ilfov), unde împreună cu olandezul Wolff au făcut primul 
dig de apărare contra inundaţiilor Dunării. Acolo, Hans Holger Dithmer și-a petrecut copilăria. La 
vârsta de cinci ani a plecat împreună cu familia în străinătate (Berlin, Paris, Londra) unde şi-a făcut 
studiile. A absolvit Politehnica din Berlin și alte şcoli superioare din Anglia și Franţa. Vorbea 
limbile germană, franceză, engleză, română și daneză. Frații săi mai mari s-au stabilit în 
Danemarca, unde au absolvit Școala Politehnică, luându-și diplome de ingineri şi au ajuns directori 
ai şantierelor navale de renume mondial „Burmeister et Wein” din Copenhaga. 

În anul 1920, Hans Holger Dithmer s-a întors în România, ca reprezentant al firmei 
„Burmeister et Wein”, dar învestit şi cu apărarea intereselor micii colonii daneze de la noi. În 
această din urmă calitate, Hans a fost numit Consul General al Danemarcei (asemenea tatălui său), 
consulatul său depinzând de cel al Legaţiei daneze din Belgrad, al cărui ministru era Erik Biering. 

În anul 1933, ministrul Biering s-a mutat la București și Hans Holger Dithmer a fost numit 
ataşat comercial la Legația Regală a Danemarcei din România. Din cauza unor afaceri oneroase, 
inclusiv vânzarea a două nave către România, Hans Holger Dithmer a fost îndepărtat din Legația 


daneză în anul 193819. 


'5 Idem, D, 8171, vol. 2, £. 39-80. 


19 Jbidem. 

CAZUL „SPIONULUI” HERMANN VON RITGEN 


Începând cu 1939 Hans Holger Dithmer a fost semnalat de organele speciale române că a 
făcut câteva călătorii în Danemarca, dar „fără a şti scopul”. Pe timpul războiului, Hans Holger 
Dithmer era raportat de către Serviciul Special de Informații din România ca făcând numeroase 
deplasări în comuna Pârâul-Rece, Braşov, unde avea întâlniri suspecte cu E. Wacner, directorul 
general al Uzinelor Ford din România. Pe de altă parte, Hans Holger „colabora” cu autoritățile 
germane prezente din ţara noastră. 

În anul 1945, Hans Holger Dithmer era în continuare delegat în România al șantierelor 
navale „Burmeister et Wein”. Locuia în Bucureşti, str. Paris nr. 52 și primea lunar de la Legația 
Danemarcei 25.000 lei, plus 50 dolari de la firma lui din Copenhaga. 

La 24 februarie 1945 Ursula a divorţat de von Ritgen, pe motiv că acesta a părăsit 
domiciliul conjugal încă din cursul lunii iunie 1944 şi nu a revenit. Astfel că pentru a scăpa de 
eventualitatea de a face parte din lotul germanilor care urmau să fie internaţi în lagăr, Ursula s-a 
căsătorit la 26 mai 1945 cu Hans Holger Dithmer, cetățean danez. 

În anul 1946, Ursula a solicitat viză din partea legaţiei daneze din București de intrare în 
Danemarca, dar aceasta i-a fost refuzată de către ministrul Biering la presiunile guvernului român 
(comunist, controlat de sovietici). 

Blocajul noilor autorităţi „române” era cauzat de ştirea că Hermann von Ritgen nu fusese 
executat de Adolf Hitler. Că acesta trăia și lucra pentru... Serviciul de informaţii american (OSS, 
n.n.). Conform SSI, Hermann von Ritgen domicilia la Berlin, în Charlotenburg Eschenelle 18, de 
unde în mai 1946 el a trimis la București prin „comisia de repatriere” două scrisori către Ursula. 

Cunoscând noua „situaţie” a lui Herman von Ritgen, organele speciale „române” încercau 
ca prin Ursula să ajungă la acesta pentru „a face o penetrare în Serviciul de informaţii american”. 
S-a propus ca, într-o primă etapă, să se amâne acesteia eliberarea vizei, apoi să se reia legătura cu 
Traian Borcescu, care să precizeze dacă Ursula a colaborat sau nu cu SSI şi, dacă da, ce informaţii 
a furnizat. Apoi să se ia legătura cu Ursula și să i se propună ca în schimbul vizei de ieşire din ţară, 
pe baza vechilor legături cu SSI, să colaboreze mai departe, transmițând informaţii culese din zona 
americană din Germania, unde „după cum singură a afirmat, recent, are relații chiar în sânul 


guvernului german”2. 


20 Ibidem. 

REVISTA INTELLIGENCE INFO 


La 14 septembrie 1946, SSI semnala că Biroul de Investigaţii de pe lângă Misiunea Militară 
Americană, condus de It. Wilkinson, a dispus verificarea unor persoane care au solicitat viză de 
intrare în SUA, printre acestea aflându-se și Ursula Dithmer. Direcția Generală a Poliţiei (DGP) 
raporta şi ea că Serviciul de Contrainformaţii al Misiunii Militare Americane din România, „care 
lucrează direct cu generalul Schuyler” (șeful Misiunii), a cerut verificarea mai multor persoane, 
inclusiv a Ursulei Dithmer, din Str. Roma nr. 4071. În plus, DGP avea informaţii certe că Ursula 
Dithmer şi soțul ei, Hans Holger Dithmer, activau pe lângă colonelul Albert Seitz (de origine 
germană) şi col. Farnsworth, ambii cadre ale Serviciului de Informaţii al Misiunii Militare 
Americane în România. Că Hermann von Ritgen se afla la Berlin, în serviciul Comisiei Americane 
de Control, din Nicolaustrasse, şi cu locuinţa în Westend Erscheinalee nr. 18, unde „conduce o 
secţie de pe lângă Comisia americană din Berlin, iar fosta lui soţie îi comunică în mod regulat ştiri 
din România”. 

La 25 septembrie 1946, prin Referatul nr. 7240, DGP susţinea că „Ritgen a fost internat în 
lagărul de la Sachsmansen, Germania, şi a fost eliberat la 16 mai 1945, ocazie cu care a intrat în 
Serviciul Comisiei Americane din Berlin, din Nicolaustrasse. La 18 aprilie 1946, magistratul 
oraşului Berlin a eliberat un certificat conform căruia Herman von Rifgen a suferit de pe urma 
persecuțiilor naziste”!?5 

La 3 iunie 1950, autorităţile române încă tărăgănau acordarea vizei de ieşire din țară pentru 
Ursula Dithmer, întrucât se studia încă „dacă este cazul utilizării Ursulei după plecarea din ţară, 
furnizându-ne informaţii din zona americană din Germania”. 

La 30 iunie 1950, Legația Regală a Danemarcei la Bucureşti a solicitat autorităților 
comuniste din România să elibereze autorizații de părăsire a ţării pentru Ursula, cei doi copii ai 
cuplului și bunica. Se specifica faptul că Ursula Dithamer a solicitat viza de ieşire din ţară pentru 
zona americană de control din Germania. 

Apoi, în luna următoare, Ursula Ritgen-Dithmer a părăsit România, stabilindu-se în 


Danemarca. 


2! dem, D, 9121, vol. 13, f. 312; Generalul de brigadă Cortland van Rensselaer Schuyler era șeful 
reprezentant al SUA în Comisia Aliată de Control în România, noiembrie 1944-1947. 


2 Ibidem, f. 324. 


Ibidem, vol. 15, f. 74. 

